Hillary Clinton เรียกร้องให้มีกฏระเบียบเข้มงวดกวดขัน เกี่ยวกับการท่องเที่ยว ในแถบแอนตาร์คติกา
ในการประชุมเนื่องในวาระครบรอบ 50 ปีของสนธิสัญญาแอนตาร์คติค ซึ่งเริ่มขึ้นในวันนี้ รัฐมนตรีว่าการกระทรวงการต่างประเทศสหรัฐ Hillary Clinto
David Gollust ผู้สื่อข่าว VOA ประจำกระทรวงการต่างประเทศสหรัฐ รายงานว่าการท่องเที่ยวในแถบแอนตาร์คติกาหรือขั้วโลกใต้ กำลังขยายตัวเติบโตอย่างรวดเร็วและอุบัติเหตุที่เกี่ยวเนื่องกับการท่องเที่ยวในบริเวณนั้นก็เพิ่มขึ้นด้วย การท่องเที่ยวแถบแอนตาร์กติกาซึ่งส่วนใหญ่เป็นการล่องเรือเพิ่มขึ้นเกือบ 10 เท่าในเวลา 15 ปีที่ผ่านมาและกำลังมีความวิตกกันอย่างกว้างขวาง ในเรื่องอุบัติเหตุอย่างน้ำมันรั่วซึ่งจะยังความเสียหายร้ายแรงต่อที่อยู่อาศัยของนกเพนกวิน และสิ่งมีชีวิตอื่น ๆในแถบนั้น ในการปราศรัยในวาระเปิดการประชุมครบรอบ50 ปีสนธิสัญญาอนุรักษ์พื้นที่แถบขั้วโลกใต้Antarctic Treatyในวันนี้ [จันทร์ที่ 6 เมษายน]รัฐมนตรีว่าการกระทรวงการต่างประเทศสหรัฐฮิลลารี คลินตัน กล่าวว่า การวางระเบียบกฏเกณฑ์ที่เข้มงวดกวดขันยิ่งขึ้น เป็นเรื่องสำคัญอย่างยิ่ง รัฐมนตรีว่าการกระทรวงการต่างประเทศสหรัฐกล่าวว่า สหรัฐเป็นห่วงในเรื่องความปลอดภัยของนักท่องเที่ยว และความเหมาะสมของเรือที่ใช้ในการเดินทางไปแถบขั้วโลกใต้และว่าทางการสหรัฐเสนอญัตติที่ให้มีการจำกัด การเทียบฝั่งของเรือที่มีนักท่องเที่ยวเป็นจำนวนมากและเสนอให้มีระเบียบกฏเกณฑ์ใหม่เกี่ยวกับเรือชูชีพบนเรือท่องเที่ยวเพื่อให้แน่ใจได้ว่าผู้โดยสารปลอดภัยจนกว่าความช่วยเหลือจะไปถึงในกรณีที่เกิดอุบัติเหตุ นอกจากนั้นสหรัฐยังขอให้มีความร่วมมือกันระหว่างประเทศมากขึ้น ในการป้องกันการปล่อยทิ้งของเสียจากเรือซึ่งจะยังความเสียหายแก่สภาพแวดลอดล้อมแถบนั้น เมื่อไม่นานมานี้เรือท่องเที่ยวเกิดอุบัติเหตุหลายรายเรือท่องเที่ยวสองลำเกยตื้นในน่านน้ำแอนตาร์คติกา อีกลำหนึ่งชนภูเขาน้ำแข็งและจมในบริเวณนอกปลายแหลมในปี 2550 ผู้โดยสารและลูกเรือมากกว่า 150คนได้รับความช่วยเหลือรอดพ้นอันตราย ตามแผนการของสหรัฐนั้นจะให้มีการห้ามเรือที่มีผู้โดยสารเกิน 500 คนเข้าเทียบฝั่งและปล่อยให้คนลง ส่วนเรือขนาดเล็กกว่าที่มีผู้โดยสารเพียง 100คน อาจเข้าฝั่งได้เป็นครั้งคราวโดยที่ต้องปฏิบัติตามระเบียบกฏเกณฑ์ในความดูแลอย่างเข้มงวดกวดขัน หลังพิธีเปิดที่กระทรวงการต่างประเทศสหรัฐในกรุงวอชิงตันผู้แทนประมาณ 400 คนจาก 47 ประเทศ ร่วมการประชุมสองสัปดาห์ที่เมืองท่าบัลติมอร์รัฐแมรีแลนด์ ไม่ไกลจากกรุงวอชิงตัน ประเทศสมาชิก Arctic Council สภาที่ดูแลกิจกรรมด้านขั้วโลกเหนือ ก็มาร่วมการประชุมนี้ด้วยรัฐมนตรีว่าการต่างประเทศของนอร์เวย์ เป็นประธานการประชุม นอร์เวย์เป็นประเทศสมาชิกArctic Council และไปเปิดสถานีวิจัยทางวิทยาศาสตร์ ในทวีปแอนตาร์คติกาเมื่อไม่นานมานี้ Jonas Gahr Store รัฐมนตรีว่าการต่างประเทศของนอร์เวย์กล่าวว่า ทุกประเทศไม่ใช่เฉพาะที่มีผลประโยชน์ในแถบนี้เท่านั้นที่ควรวิตกเรื่องการเปลี่ยนแปลงของสภาพภูมิอากาศโลก เขากล่าวว่าน้ำแข็งกำลังละลายไม่เฉพาะในแถบขั้วโลกเท่านั้นแต่เกือบทุกแห่งที่เป็นพื้นที่น้ำแข็ง ซึ่งกำลังมีผลกระทบต่อระบบนิเวศอย่างแถบเทือกเขาหิมาลัย เทือกเขาแอนดีส และแม้กระทั่งภูเขาคีรีมานจาโร และคนหลายพันล้านคนที่ขึ้นอยู่กับแหล่งน้ำจากเทือกเขาหิมาลัย อาจต้องเผชิญกับภาวะน้ำท่วมและภัยแล้ง ประธานที่ประชุมสนธิสัญญาAntarctic Treatyครบรอบ 50 ปี ขอให้มีการควบคุมกิจกรรมทางทะเลที่เข้มงวดกวดขันและมีความร่วมมือกันมากขึ้น ในบรรดาประเทศที่อยู่รายรอบในการค้นหาและช่วยชีวิตในกรณีที่เกิดอุบัติเหตุ ขณะที่น้ำแข็งละลายและจะมีบริเวณเปิดกว้างมากขึ้น ซึ่งจะทำให้มีการเดินเรือมากขึ้น และการสำรวจแหล่งทรัพยากรพลังงานมากขึ้นนั้นการวางระเบียบกฏเกณฑ์เข้มงวดกวดขันขึ้น และการจำกัดการเข้าถึงแถบแอนตาร์คติกาจึงเป็นเรื่องสำคัญเร่งด่วน